તદ્ન નાવીન્યસભર ચીજવસ્તુઓનું નિર્માણ કરવું એ સ્વયં જ એક પડકારરૂપ પ્રકલ્પ છે; કઠોર પરિશ્રમ કરી, તમારી કંપનીના કુશાગ્ર અને કૌશલ્યસભર લોકોને આ કામમાં જોતરી, એવી ચીજવસ્તુઓનું ઉત્પાદન કરી શકો છો, પરંતુ હવે વધુ મહત્ત્વનું કામ એ હોય છે કે આ ચીજવસ્તુઓ, જાણીતા ડિપાર્ટમેન્ટલ સ્ટોર કે મોલમાં સત્વરે પહોંચી જઈ, તેના એવા વિભાગોની અલમારીઓ (Shelf) ઉપર એવી રીતે મોકાનું સ્થાન ગ્રહણ કરી લે કે જેથી તેની પ્રત્યક્ષતા (visitibility) અને ધ્યાનાકર્ષકતા વધે અને વિપુલ પ્રમાણમાં ગ્રાહકો તેની ખરીદી કરે.